寨儿中风月煞经谙, 收心也合搠淹。 再不缠头戴蜀锦, 沽酒典春衫。 心如柳絮粘泥, 狂风过怎摇撼。 【乔牌儿】这番天对勘, 非是俺愚滥。 相知每侧脚里来轰减, 盖因他酒半酣。 【夜行船】又引起往前风月胆, 今番做得尴九咸。 且休说久远当来, 奈何时暂, 这些时陡羞惨。 【天仙子】咱非参, 坏怪斗来搀。 怎肯袄庙火绝, 蓝桥水淹。 难掩盖泼风声, 被各俱耽。 怎只恁两下里阻隔情分减, 面北眉南。 【离亭宴煞】你休起风波剁断渔舟缆, 得团圆摔破青铜鉴。 冤家行再三, 再三嘱付勤相探。 常将好事贪, 却休教花星暗。 万一问休将人倒赚, 眼挫了可憎才, 心疼煞志诚俺。